GENESIS 


NDI BUKE ZOMUHOWO ZAMOSESA 


Esito 


1 Pomuhowo Karunga kwa sitire 

eguru nevhu. “Evhu kwa lirumba- 
rumbire, alyo hena mawoko-woko lya 
kere. Ano mundema makura tagu 
kudumike etondo lyomema. Mpepo 
zaKarunga ngazi teremba nye kontunda 
zomema. JMakura Karunga ta tanta 
asi: “Uzera u kare po.” Makura uzera 
tau kara po. Ano Karunga eyi ga 
mona asi uzera una zire mo, makura ta 
hangura nye uzera komundema. “Uzera 
Karunga ta u ruku “Mutenya', ano 
mundema ta gu ruku “Masiku'. Tapa 
kara nye ngurova nongurangura. Olyo 
ngoso ezuva lyomuhowo. 

“Karunga makura ta panga asi: “Pa 
kare mbando zokugaununa mema, asi 
ga kare pomavega gavali 
gokulikarera.” Makura tayi kara po. 
7Yimo nye ga peke po ngoso Karunga 
mbando zokuhangura mema ga kare 
konhi zazo, gamwe keguru lyazo; 
S#mbando makura ta zi ruku “Eguru'. 
Tapa kara ngurova nongurangura. 
Olyo ngoso ezuva lyauvali. 

?Makura Karunga ta panga asi: 
“Mema gokonhi zeguru ga ponge 
pamwe tupu, ukukutu u moneke.” 
Makura tayi kara po. YUkukutu ta u 
ruku ‘Evhv’, ano mema aga ga 
pongere, ta ga ruku ‘Efuta’. Makura ta 
tara eyi ga rugene, hawe yina wapa. 

11 Makura ta panga asi: “Evhu li mene 
yimeno peke-peke, yimwe yokuyima 
mbuto, ano eyi yimwe yokuyima 
enyango.” Makura tayi kara po. 

12 Makura evhu tali mene yimeno peke- 
peke, yimwe yonombuto, ano eyi 
yimwe yokuyima enyango. Karunga 
makura ta tara eyi ga rugene, ta yi 
mono asi yina wapa. Tapa kara nye 
ngurova nongurangura. Olyo ngoso 
ezuva lyautatu. 


14Karunga makura ta panga asi: “Ku 
kare mauzera keguru gokuhangura 
mutenya nomasiku. Ga kare yidiviso 
yomazuva nonomumvho noyiruwo. 
15SNgayi teme keguru yi gave uzera 
kouzuni.” Makura taga kara po. 
t6Karunga makura ta paka po mauzera 
gomanene gavali, ezuva lyokupangera 
mutenya, ano kwedi kokupangera 
masiku; age kwa peke po hena 
nombungururu. "Age kwa tulire 
mauzera keguru ga minikire uzuni, 
1893 pangere mutenya nomasiku, ago 
hena ga hangure uzera nomundema. 
Ta tara eyi ga rugene, ta yi mono asi 
yina wapa. '”Tapa kara ngurova 
nongurangura. Olyo ngoso ezuva 
lyaune. 

20Karunga ta panga asi: “Mema ga 
kare noyinamwenyo peke-peke, ano 
yidira yi tuke keguru.” Makura tayi 
kara po. “Yimo nye ga sitire ngoso 
Karunga mamukorama gomanene 
noyinamwenyo nayinye eyi ya likohere 
momema, noyidira yomarudi peke- 
peke. Ga yi tara eyi ga rugana, ta 
mono asi yina wapa. “Age makura ta 
yi tungikisa kompangera ezi asi: 
“Yinamwenyo yomomema ngayi 
livhare tayi zura mefuta, yidira nayo 
ngayi vhuke.” 2? Ngurova tazi ka pita, 
ngurangura tazi wiza. Olyo ngoso 
ezuva lyautano. 

24Karunga ta panga asi: “Pevhu pa 
kare yimuna peke-peke noyikorama 
peke-peke yoyinene neyi yoyinunu.” 
Makura tayi kara po. ?5Yimo nye ga 
sitire ngoso yimuna peke-peke 
noyikorama peke-peke yoyinene neyi 
yoyinunu. Ga tara eyi ana rugana, ta 
mono asi yina wapa. 

2 Karunga makura ta ninki asi: 
“Ntaantani tatu ungeni po nye vantu; 
muntu nga kare ngwendi nyose, a tu 
fane. Age nga pangere nomfi 

domomema noyidira yekeguru 
noyimuna noyikorama nayinye 
yoyinene neyi yoyinunu yepevhu.” 
27Makura Karunga ta ungu nye vantu; 
muntu kwa mu ungire a fane Karunga. 
Age kwa va ungire mugara nomukadi. 
?28Makura ta va tungikisa kompangera 
ezi asi: “Livhareni mu zwide evhu, 
makura ruvharo rweni ngaru li 
pangere. Tani mu pe nonkondo 
dokupangera nomfi noyidira 
noyikorama nayinye yoyinene neyi 
yoyinunu.” “Karunga ta tanta hena 
asi: “Tani mu pe nombuto nadinye 
nenyango nalinye lyomouzuni mudima 
mu lye; nye yikorama yoyinene neyi 
yoyinunu nayinye noyidira nayinye, 
tani yi pe yimeno yoyitarara, yido 
nondya dayo.” Makura tayi kara po. 
31 Ano Karunga eyi ga tara nayinye eyi 
ga rugene, tayi mu zi komutjima. 
Ngurova tazi ka pita, ngurangura tazi 
wiza. Olyo ezuva lyautano-nalimwe. 
2 Makura evhu neguru neyi ya kara 
ko nayinye tayi pu kusita. “Mezuva 
lyautano-nauvali Karunga age ana 
mana eyi ga rugene, mezuva olyo yimo 
ga pwizumukire. "Age kwa tungikire 
ezuva lyautano-nauvali, ta li pongora 
mo momakwawo li likarere, yeeyi 
mezuva olyo yimo ga mene esito 
lyendi, a hulise kurugana. “Yimo nye 
ngoso ga sitire evhu neguru neyi ya 
kara-kara ko nayinye. 


Sikunino saEdeni 


Apa ga sitire Karunga evhu neyi 
nayinye ya kara keguru, “kapi pwa kere 
yimeno pevhu ndi mbuto asi zi mene, 
yeeyi kapi ga tumine mvhura pevhu. 
Apo hena kapi pwa kere gokulima 
mapya. “Nampili ngomu pwa pilire 
mvhura, eundu ngali tuntuka li 
nengedeke evhu. 

7Makura HOMmPA Karunga ta gusa 
evhu limwe a li unge muntu, ta mu 
heserere munku gomwenyo 
momazuru, makura muntu ta kara 
munamwenyo. 

sMakura Karunga ta rugana 


sikunino moEdeni, korwaUpumezuva, 
makura ta tura mo muntu ogu ga 
ungire. °Karunga ta menesa mo yitji 
yomarudi peke-peke yoyiwa mokutara, 
eyi ngayi yimi enyango lyewa. Pokatji 
kosikunino pa kere nye sitji sokugava 
mwenyo, nesi sokugava ediwo lyeyi 
yoyiwa neyi yoyidona. 

10Mukuro makura tagu tundilire 
moEdeni gu tekere sikunino, ano ago 
kwa ligaunwine monomukuro ne. 
Edina lyomukuro gomuhowo Pisoni; 
ago yigo gwa kunduruka sirongo 
saHavhira. (?Omo yimo nye ava gwana 
ngorodo zene-zene, nomanganganga 
gomulyo nomamanya gomageha 
goonikisi.) “Edina lyomukuro 
gwauvali Gihoni; ago kwa kunduruka 
sirongo saKusi. “Mukuro gwautatu 
Tigilisi, ogu gwa genda koUpumezuva 
waAsuli. Mukuro gwaune Eufurata. 

tSMakura HOMPA Karunga yipo nye 
ga damwine muntu, ta mu tura 
mosikunino saEdeni a si rugane a si 
pakere mbili. '"Age kwa pangerere 
muntu asi: “Yivimwa yokoyitji 
nayinye yomosikunino kulya tupu, 
'"ntudi yokositji esi asi gava ediwo 
lyeyi yoyiwa neyi yoyidona no. 
Siyimwa saso nokanunu si asi o si lye. 
Nsene ngo yi hetekera, ngo fa lyoolyo 
ezuva.” 

18HOMPA Karunga makura ta ninki 
asi: “Kapisi nawa asi muntu a kare 
gelike. Tani mu ruganene ko 
gokumuhamena, mukwafi gwendi.” 
19Makura ta gusa evhu limwe, ta 
rugana yikorama nayinye yepevhu 
noyidira nayinye yekeguru, makura ta 
yi retere muntu a tare omu na yi ruka. 
Ano madina aga ga yi ruka-rukire 
muntu, yigo ga kara madina gayo. 
20Makura muntu ta ruku yimuna 
nayinye noyidira noyikorama; nye 
gokumuhamena mukwafi gwendi 
kutupu. 

21Makura Homra Karunga ta 
ponyokesa muntu nompofu dokufa 
nokutara. Ano eyi ga ponyoka ngoso, 
Karunga ta mu gusa rupatji rumwe, ta 
sitike po opo nonyama. “Oro rupatji 


oru ga gusire momugara, ta ru rugana 
mukadi, makura ta mu mu retere. 
23Makura mugara ta tanta asi: 
“Hawe ogu ntaantani 
damu-damu nyame nye, 
sisupa somoyisupa yange, 
nonyama zomonyama zange. 
‘Mukadigara’ yilyo edina lyendi, 
yeeyi age kuna mu gusa 
momugara.” 
24Yipo nye. a sigire mugara nozina, 
makura ta likwatakana namukadendi, 
makura tava kara gumwe tupu. 
25NŅNavenye pouvali wawo marutu- 
rutu va kere, nye kapi va fire nomuga. 


Kuzona komuntu 


Ano ezoka kwa kere 
nomamundunge kupitakana 
yikorama nayinye eyi ga sitire HOMPA 
Karunga. Ezoka makura tali pura 
mukadi asi: “Enye sili Karunga ga mu 
tantera asi walye omu li yiyimwa 
yokoyitji eyi ya kara mosikunino ndi?” 
“Mukadi ta limburura asi: “Ose 
kuvhura kulya yiyimwa yokoyitji eyi 
yomosikunino, 'ntudi yokositji 
sopokatji no. Karunga kwa tanta asi, 
nokulya si siyimwa sokositji oso, ndi 
nampili kuguma kooku nokusiguma si; 
nsene tu yi hetekera, ngano ngatu fa.” 
4Ezoka tali limburura asi: 
“Ndangako asi ngomu fe one. 
“Karunga kwa yi tantera eyi morwa ga 
diva asi nsene ngomu lya ko, neisi 
ngomu gwana nondunge, ngomu mu 
fane mokudiva yoyiwa neyi yoyidona.” 
6Mukadi makura ta tara oso sitji 
omu sa fuura nomu ya wapa yiyimwa 
yaso mokutara, ta gazara omu ya wapa 
yokukara nonondunge. Makura ta gusa 
ko siyimwa simwe, ta li. Ga ninka ta 
pe ko yendi, makura nage ta li. "Kwa 
mana tupu kulya, tava gwana 
nondunge, tava limono asi muhere- 
here vana kara; yipo nye va ninkire va 
tunge yihako youkuzu va livive. 
8sNgurova ozo ako kuna tenderere, 
tava zuvhu HoMPA Karunga ta gendi 
mosikunino, makura awo tava ka 
vanda mokatji koyitji. °?Nye HOMPA 

Karunga ta zigida muntu asi: “Kupi 
oku ono kara?” t°Mugara ta limburura 
asi: “Nina ku zuvhu mosikunino, ame 
kuna tjira, yiyo nina ka vanda, yeeyi 


muhere-here nina kara.” 


“Ogu ana ku tantere asi muhere- 


here ono kara yilye ogo?” Yimo ga mu 


pulire Karunga. “Ndi kuna li siyimwa 
esi na ku sansekera asi nokusilya s1?” 
12 Mugara ta limburura asi: “Mukadi 
ogu wa pa nge, yige ana pe nge 
siyimwa asi ni lye, name yiyo na li.” 
“SHOMPA Karunga ta pura mukadi 
asi: “Yinke eyi ono yi ruganene?” 
Gwina ta limburura asi: “Ezoka lina 
kumbagere nge, makura yiyo na li.” 


Karunga ta divisa mfuto zonzo 


14Makura HOMmMPA Karunga ta tantere 
ezoka asi: 
“Pweyi yipo nava ku futisira, 
moyimuna nayinye 
nomoyikorama nayinye yepevhu 
efingiliro lyanyovelike lyeli asi: 
Kutunda apa ove ngo wovanesa 
kezimo lyoge, 
mbundu yido nondya doge ngadi 
kara. . 
isSNgani paka unkore pokatji koge 
nomukadi 
pokatji koruvaro roge noru rwendi. 
Aro ngaru myona mutwe goge, 
ove ngo ru huma kosinsinsina 
saro.” 
t6Karunga makura ta tantere 
mukadi asi: 
“Ngani nenepeka udigu woge 
pokukara nezimo, 
nokukora pokuhampuruka koge, 
nye meharo nyove tupu kuhara 
yoge, 
ano age nga kara mupangeli goge.” 
'"Karunga ta tantere hena Adamu asi: 
“Ove kuna zuvhu lyamukadoge, 
yiyo ono li siyimwa esi na tanta 
asi nokusilya si. 
Moomu ono yi rugana eyi, 
evhu ngani li fingilira. 
Ngo rugana unene ukaro woge 
naunye, 
ngali ku pe nondya dina gwana po. 

18Ngali ku menesera mega 
noyihwa nononhonbo, 

ano ove ngo lya yimeno 

yomosanzara. 
Ngo rugana unene, to tjimpuka 
asi o gwane nondya, 

dogoro noku ngo tengwira 

mevhu omu va ku gusa. 
Yeeyi ove kwa tunda mevhu, 
makura ngo kara hena evhu.” 
20Mugara makura ta ruku 
mukadendi Eva, yeeyi yige zinyavantu 
navenye. 

2 HĦomMPA Karunga makura ta 
ruganene oọoAdamu namukadendi 
vidwara yoyipapa yoyikorama, ta va 
dwareke. 


Adamu naEva tava va gusa 
mosikunino 


22Makura HomMPA Karunga ta tanta 
asi: “Ntaantani muntu damu-damu 
nyose tupu nye, yeeyi ana kara nye 
nediwo lyeyi yoyiwa neyi yoyidona. 
Nokumutarerera si hena a lye siyimwa 
sokositji somwenyo, nga dire kufa.” 
23HomMmPa Karunga yipo nye ga mu 
gusire mo mosikunino saEdeni, a mu 
ninke a ka rugane evhu omu va mu 
gusa. ““Karunga kwa tjidire mo 
muntu, makura koUpumezuva 
wosikunino saEdeni, ta tura ko 
vakerubi negonga lyomundiro 
lyokuvyuka-vyuka komaruha nagenye. 
Alyo lyokukonderesa nkenye ogu ana 
kuhara kuwiza kositji somwenyo. 

